Ericu950/Stoicheia-meter-silver huggingface dataset:
πάντας δὲ οἴκτου καταλαβόντος διελύθη τὸ συνέδριον , ἥ τε σκέψις ἀπεδοκιμάσθη , ἑκάτερός τε ἐς τὰ ἑαυτοῦ βασίλεια ἀνεχώρησε .
τὸ δὲ μῖσος καὶ ἡ στάσις ηὔξετο .
εἴ τε γὰρ ἡγεμόνας ἢ ἄρχοντας ἔδει ποιεῖν , ἑκάτερος τὸν ἑαυτοῦ φίλον προάγειν ἤθελεν , εἴ τε δικάζοιεν , τὰ ἐναντία ἐφρόνουν , ἐπ ὀλέθρῳ τῶν δικαζομένων ἔσθ ὅτε 0 :
πλέον γὰρ ἦν παῤ αὐτοῖς τοῦ δικαίου τὸ φιλόνεικον .
ἔν τε θεάμασι περὶ τὰ ἐναντία ἐσπούδαζον .
πάντα τε εἴδη ἐπιβουλῆς ἐξήρτυον , οἰνοχόους τε καὶ ὀψοποιοὺς ἀνέπειθον ἐμβαλεῖν δηλητήρια φάρμακα .
οὐ ῥᾳδίως δὲ αὐτῶν οὐδετέρῳ προεχώρει , ἐπειδὴ μετὰ πολλῆς ἐπιμελείας καὶ φρουρᾶς διῃτῶντο .
τέλος δὲ μὴ φέρων ὁ Ἀντωνῖνος , ἀλλ ὑπὸ τῆς περὶ τὴν μοναρχίαν ἐπιθυμίας ἐλαυνόμενος , διέγνω δρᾶσαί τι ἢ παθεῖν γενναῖον , διὰ ξίφους χωρήσας καὶ φόνου :
μὴ προχωρούσης γὰρ τῆς λανθανούσης ἐπιβουλῆς ἀναγκαίαν ἡγήσατο τὴν κινδυνώδη τε καὶ ἀπεγνωσμένην . . .
τῆς μὲν διὰ στοργὴν τοῦ δὲ δἰ ἐπιβουλήν 0 1 2 .
γέτας μὲν δὴ καιρίως τρωθείς , προσχέας τὸ αἷμα τοῖς τῆς μητρὸς στήθεσι , μετήλλαξε τὸν βίον :
ὁ δ Ἀντωνῖνος κατεργασθέντος αὐτῷ τοῦ φόνου προπηδᾷ τοῦ δωματίου θέων , φερόμενός τε δἰ ὅλων τῶν βασιλείων ἐβόα μέγαν κίνδυνον ἐκπεφευγέναι μόλις τε σωθῆναι .
τούς τε στρατιώτας , οἳ φρουροῦσι τὰ βασίλεια , κελεύει αὐτὸν ἁρπάσαντας ἀπάγειν ἐς τὸ στρατόπεδον , ὡς ἂν σωθῇ ἐκεῖ φυλαχθείς :
μείνας γὰρ ἐπὶ τῆς βασιλείου αὐλῆς ἔλεγεν ἀπολεῖσθαι .
πιστεύσαντές τε ἐκεῖνοι , τό τε πεπραγμένον ἔνδον οὐκ εἰδότες , θέοντι αὐτῷ καὶ φερομένῳ συνεξέδραμον πάντες .
ταραχή τε τὸν δῆμον κατεῖχεν ὁρῶντα περὶ δείλην διὰ μέσης φερόμενον τῆς πόλεως δρόμῳ τὸν βασιλέα .
ὡς δὲ ἐσέπεσεν ἐς τὸ στρατόπεδον ἔς τε τὸν νεών , ἔνθα τὰ σημεῖα καὶ τὰ ἀγάλματα τοῦ στρατοπέδου προσκυνεῖται , ῥίψας ἑαυτὸν ἐς γῆν ὡμολόγει τε χαριστήρια ἔθυέ τε σωτήρια .
ὡς δὲ διηγγέλη τοῦτο τοῖς στρατιώταις , ὧν οἳ μὲν ἤδη περὶ λουτρὰ εἶχον οἳ δὲ ἀνεπαύοντο , πάντες ἐκπλαγέντες συνέθεον .
ὃ δὲ προελθὼν τὸ μὲν πραχθὲν εὐθέως οὐχ ὡμολόγησεν , ἐβόα δὲ πεφευγέναι κίνδυνον καὶ ἐπιβουλὴν πολεμίου καὶ ἐχθροῦ , τὸν ἀδελφὸν λέγων , μόλις τε καὶ μετὰ πολλῆς μάχης τῶν ἐχθρῶν κεκρατηκέναι , κινδυνευσάντων δὲ ἀμφοτέρων κ ἂν ἕνα ἑαυτὸν βασιλέα τετηρῆσθαι ὑπὸ τῆς τύχης .
τοιαῦτα δή τινα πλαγίως ἐμφαίνων νοεῖσθαι μᾶλλον ἐβούλετο τὰ πραχθέντα ἢ ἀκούεσθαι .
ὑπισχνεῖται δὲ αὐτοῖς ὑπὲρ τῆς ἑαυτοῦ σωτηρίας καὶ μοναρχίας ἑκάστῳ μὲν στρατιώτῃ δισχιλίας καὶ πεντακοσίας δραχμὰς Ἀττικάς , προστίθησι δὲ τῷ σιτηρεσίῳ ἄλλο τοῦ τελουμένου ἥμισυ .
κελεύει τε ἀπελθόντας αὐτοὺς ἤδη ὑποδέχεσθαι ἔκ τε τῶν ναῶν καὶ τῶν θησαυρῶν τὰ χρήματα , μιᾶς ἡμέρας ἀφειδῶς ἐκχέας πάντα ὅσα ἔτεσιν ὀκτωκαίδεκα ὁ Σἑ ? 0 ?
ῆρος ἤθροισέ τε καὶ κατέκλεισεν ἐξ ἀλλοτρίων συμφορῶν .
οἱ δὲ στρατιῶται τοσοῦτον χρημάτων πλῆθος ἀκούσαντες , καὶ συνέντες τὸ πεπραγμένον ἤδη καὶ τοῦ φόνου διαβοήτου γενομένου ὑπὸ τῶν ἔνδοθεν φευγόντων , μόνον τε αὐτοκράτορα ἀναγορεύουσιν αὐτὸν καὶ τὸν Γέταν καλοῦσι πολέμιον .
ἐπιμείνας δὲ ὁ Ἀντωνῖνος τῆς νυκτὸς ἐκείνης ἐν τῷ νεῷ τοῦ στρατοπέδου , θαρρήσας τε καὶ ταῖς ἐπιδόσεσιν οἰκειωσάμενος τοὺς στρατιώτας , ἐς τὴν σύγκλητον κατῆλθε μετὰ παντὸς τοῦ στρατοῦ , ὡπλισμένου μᾶλλον ἢ ἔθος ἐστὶ βασιλέα προπέμπειν .
εἰσελθὼν δὲ καὶ θύσας , τοῦ τε βασιλείου ἐπιβὰς θρόνου , ἔλεξε τοιάδε .
οὐκ ἀγνοῶ μὲν ὅτι πᾶς οἰκείου φόνος εὐθέως ἀκουσθεὶς μεμίσηται , τό τε ὄνομα ταῖς ἀκοαῖς ἅμα τῷ προσπεσεῖν εὐθὺς φέρει χαλεπὴν διαβολήν .
τοῖς μὲν γὰρ δυστυχήσασιν ἔλεος , τοῖς δὲ κρατήσασι φθόνος παρακολουθεῖ 0 :
καὶ τὸ μὲν ἡττηθὲν ἐν τοῖς τοιούτοις ἀδικεῖσθαι , τὸ δὲ νικῆσαν ἀδικεῖν δοκεῖ 0 .
πλὴν εἴ τις ὀρθῇ κρίσει καὶ μὴ διαθέσει τῇ πρὸς τὸν πεσόντα τὸ πεπραγμένον λογίζοιτο , τήν τε αἰτίαν αὐτοῦ καὶ τὴν ὑπόθεσιν ἐξετάζοι , εὕροι ἂν ὁμοῦ καὶ εὔλογον καὶ ἀναγκαῖον τὸν μέλλοντα πείσεσθαι δεινὸν ἀμύνασθαι μᾶλλον ἢ ὑπομεῖναι :
τῇ μὲν γὰρ συμφορᾷ τοῦ πεσόντος καὶ ἀνανδρίας ψόγος παρακολουθεῖ , ὁ δὲ κρατήσας ἅμα τῷ σεσῶσθαι καὶ δόξαν ἀνδρείας ἀπηνέγκατο .
τὰ μὲν οὖν ἄλλα , ὅσα διὰ δηλητηρίων φαρμάκων καὶ διὰ πάσης ἐνέδρας ἐπεβούλευσέ μοι , ἔνεστιν ὑμῖν καὶ διὰ βασάνων χωρήσασι μαθεῖν :
καὶ γὰρ διὰ τοῦτο τοὺς ἐκείνου ἐν τοῖς ὑπηρέταις ἐκέλευσα παρεῖναι , ὅπως εὕρητε τὴν ἀλήθειαν .
εἰσὶ δέ τινες αὐτῶν καὶ ἤδη ἐξετασθέντες , καὶ τῆς ἐξετάσεως ἐπακοῦσαι δύνασθε .
τὸ δ οὖν τελευταῖον ἐπῆλθέ μοι παρὰ τῇ μητρὶ ὄντι ξιφήρεις ἔχων τινὰς ἐς τοῦτο παρεσκευασμένους .
ὅπερ ἐγὼ προμηθείᾳ πολλῇ καὶ ἀγχινοίᾳ συνεὶς ἠμυνάμην ὡς πολέμιον , ἐπεὶ μή τε γνώμην ἔτι μή τε ὁρμὴν ἔφερεν ἀδελφοῦ 0 .
ἀμύνεσθαί τε τοὺς ἐπιβουλεύοντας οὐ μόνον δίκαιον ἀλλὰ καὶ σύνηθες 0 .
αὐτὸς γοῦν ὁ τῆσδε τῆς πόλεως κτίστης Ῥωμύλος οὐκ ἤνεγκεν ἀδελφὸν ὑβρίσαντα μόνον ἐς τὰ ἐκείνου ἔργα .
σιγῶ Γερμανικὸν τὸν Τιβερίου καὶ Βρεττανικὸν τὸν Νέρωνος καὶ Τίτον τὸν Δομετιανοῦ .
μάρκος αὐτός , φιλοσοφίαν καὶ ἐπιείκειαν προσποιούμενος , Λουκίου τὴν ὕβριν οὐκ ἤνεγκεν ὄντος γαμβροῦ , ἀλλ ἐξ ἐπιβουλῆς αὐτὸν ἀπεσείσατο .
ἐγὼ δὲ δηλητηρίων παρεσκευασμένων , ξίφους ἐπῃωρημένου τὸν ἐχθρὸν ἠμυνάμην :
τοῦτο γὰρ αὐτῷ τ οὔνομα ἐδίδου τὰ ἔργα .
ὑμᾶς δὲ χρὴ πρῶτον μὲν θεοῖς εἰδέναι χάριν ὅτι κ ἂν τὸν ἕτερον ὑμῖν τῶν βασιλέων ἔσωσαν , παύσασθαι δὲ ἤδη τὰς ψυχὰς καὶ τὰς γνώμας διῃρημένους , ἐς ἕνα δὲ βλέποντας ἀμερίμνως βιοῦν .
βασιλείαν δὲ ὁ Ζεύς , ὥσπερ αὐτὸς ἔχει θεῶν μόνος , οὕτω καὶ ἀνθρώπων ἑνὶ δίδωσι .
τοιαῦτα εἰπὼν μεγάλῃ βοῇ , θυμοῦ πεπληρωμένος , βλέμματι δριμεῖ ἀφορῶν ἐς τοὺς ἐκείνου φίλους , τρέμοντάς τε καὶ ὠχριῶντας τοὺς πλείστους καταλιπών , ἀνέδραμεν ἐς τὰ βασίλεια .
εὐθὺς δὲ πάντες ἐφονεύοντο οἱ ἐκείνου οἰκεῖοί τε καὶ φίλοι , καὶ οἱ ὄντες ἐν τοῖς βασιλείοις ἔνθα ἐκεῖνος ᾤκει :
ὑπηρέται τε πάντες ἀνῃροῦντο :
οὐδέ τις ἦν φειδὼ ἡλικίας , οὐ δὲ μέχρι νηπίων .
τὰ δὲ πτώματα φερόμενα μεθ ὕβρεως πάσης ἁμάξαις ἐπιτεθέντα καὶ ἔξω τῆς πόλεως κομισθέντα σωρηδὸν κατεπίμπρατο ἢ ὁπωσδὴ ἐρρίπτετο .
οὐδεὶς δὲ περιεγένετο τῶν κ ἂν μετρίως ἐκείνῳ γνωσθέντων .
ἀθληταὶ δὲ καὶ ἡνίοχοι ὑποκριταί τε πάσης μούσης καὶ ὀρχήσεως , πᾶν τε ὅπερ ἐκεῖνος δἰ ἡδονῆς ἔσχε θέαμα ἢ ἄκουσμα , διεφθείρετο .
τῆς τε συγκλήτου βουλῆς ὅσοι γένει ἢ πλούτῳ ὑπερεῖχον , ἐπὶ βραχυτάταις ἢ οὐ δ ὑφεστώσαις αἰτίαις ἐκ τῆς τυχούσης διαβολῆς , ὡς ἐκείνου φίλοι , ἀνῃροῦντο 0 .
τήν τε Κομμόδου ἀδελφήν , πρεσβῦτιν ἤδη καὶ πρὸς πάντων βασιλέων ὡς Μάρκου θυγατέρα τετιμημένην , ἀπέκτεινεν , αἰτίαν ἐπαγαγὼν ὡς δακρυσάσῃ παρὰ τῇ μητρὶ αὐτοῦ ἐπὶ τῷ τοῦ παιδὸς φόνῳ .
τήν τε γυναῖκα γενομένην ἑαυτοῦ , Πλαυτιανοῦ θυγατέρα , οὖσαν δὲ ἐν Σικελίᾳ , τόν τε ἀνεψιὸν αὑτοῦ Σἑ ? ?
ήρῳ τε ὁμώνυμον , καὶ τὸν Περτίνακος υἱόν , τῆς τε Κομμόδου ἀδελφῆς Λουκίλλης υἱόν , καὶ εἴ τι γένος ἦν βασιλικὸν ἢ ἐν συγκλήτῳ ἐξ εὐπατριδῶν καταβαῖνον , πᾶν ἐξέκοψεν .
ἔς τε τὰ ἔθνη πέμπων , ἡγεμόνας τε καὶ ἐπιτρόπους ὡς ἐκείνου φίλους πάντας διεχρήσατο 0 .
πᾶσά τε νὺξ ἔφερε φόνους παντοδαπῶν ἀνθρώπων .
τάς τε τῆς Ἑστίας ἱερείας ζώσας κατώρυττεν ὡς μὴ φυλαττούσας τὴν παρθενίαν .
τὸ δὲ τελευταῖον καὶ μήποτε γενόμενον ἔργον 0 :
ἱπποδρομίαν μὲν ἐθεᾶτο , ἀπέσκωψε δέ τι τὸ πλῆθος ἐς ἡνίοχον περὶ ὃν ἐκεῖνος ἐσπουδάκει :
ὃ δὲ οἰηθεὶς αὐτὸς ὑβρίσθαι κελεύει τῷ πλήθει προσπεσεῖν τὸ στράτευμα , ἀπάγειν τε καὶ φονεύειν τοὺς κακῶς τὸν ἡνίοχον εἰπόντας .
οἱ δὲ στρατιῶται τοῦ βιάζεσθαί τε καὶ ἁρπάζειν λαβόντες ἐξουσίαν , οὐκέτι διακρίνοντες τίνες ἦσαν οἱ προπετέστερον φθεγξάμενοι ʽκαὶ γὰρ ἦν εὑρίσκειν ἀδύνατον ἐν δήμῳ τοσούτῳ μηδενὸς ὁμολογοῦντοσ , ἀφειδῶς τοὺς ἐντυγχάνοντας ἀπάγοντες ἀνῄρουν , ἢ ἀφαιρούμενοι ἅπερ εἶχον ὥσπερ λύτρα μόλις ἐφείδοντο .
τοιαῦτα δὴ πράττων , ὑπό τε τῆς τῶν ἔργων συνέσεως ἐλαυνόμενος καὶ πρὸς τὴν ἐν τῇ πόλει διατριβὴν ἀπεχθῶς ἔχων , ἀποδημῆσαι τῆς Ῥώμης ἠθέλησεν ὡς δὴ διοικήσων τὰ ἐν τοῖς στρατοπέδοις καὶ τὰ ἔθνη ἐποψόμενος .
ἀπάρας δὲ τῆς Ἰταλίας , ἐπί τε ταῖς ὄχθαις τοῦ Ἴστρου γενόμενος , διῴκει δὴ τὰ ἀρκτῷα τῆς ἀρχῆς μέρη , γυμνάσια τοῦ σώματος ποιούμενος ἡνιοχείας καὶ θηρίων παντοδαπῶν συστάδην ἀναιρέσεις , δικάζων μὲν σπανίως , πλὴν νοῆσαι τὸ κρινόμενον εὐφυὴς ἦν εὐθίκτως τε πρὸς τὰ λεχθέντα ἀποκρίνασθαι .
ᾠκειώσατο δὲ καὶ πάντας τοὺς ἐπέκεινα Γερμανούς , ἔς τε φιλίαν ὑπηγάγετο , ὡς καὶ συμμάχους παῤ αὐτῶν λαβεῖν καὶ τοῦ σώματος ἑαυτοῦ φρουροὺς ποιήσασθαι , γενναίους τε καὶ ὡραίους ἐπιλεξάμενος .
πολλάκις δὲ καὶ τὴν Ῥωμαϊκὴν ἀποθέμενος χλαμύδα ἠμφιέννυτο τὰ Γερμανῶν περιβλήματα , ἔν τε χλαμύσιν αἷς εἰώθασιν , ἀργύρῳ πεποικιλμέναις , ἑωρᾶτο :
κόμας τε τῇ κεφαλῇ ἐπετίθετο ξανθὰς καὶ ἐς κουρὰν τὴν Γερμανῶν ἠσκημένας .
τούτοις δὴ χαίροντες οἱ βάρβαροι ὑπερηγάπων αὐτόν .
ἔχαιρον δὲ αὐτῷ καὶ οἱ Ῥωμαίων στρατιῶται , μάλιστα μὲν διὰ τὰς τῶν χρημάτων ἐπιδόσεις , αἷς ἀφειδῶς προσεφέρετο αὐτοῖς , ὅτι τε πᾶν ὡς στρατιώτης ἔπραττεν , εἴ τε ὄρυγμά τι ὀρύττειν ἔδει , σκάπτων πρῶτος , εἴ τε ῥεῖθρον γεφυρῶσαι ἢ βάθος χῶσαι 0 1 :
πᾶν θ ὃ χειρῶν ἢ καμάτου σώματος ἔργον , πρῶτος εἰργάζετο .
τράπεζάν τε εὐτελῆ παρετίθετο , ἔσθ ὅπῃ καὶ ξυλίνοις ἐς ποτὸν καὶ ἐδέσματα χρώμενος σκεύεσιν 0 .
ἄρτον τε προσεφέρετο αὐτοσχέδιον :
σῖτον γὰρ ἀλέσας τῇ ἑαυτοῦ χειρί , ὃ ἤρκει μόνῳ , μᾶζάν τε ποιήσας καὶ ἐπ ἀνθράκων ὀπτήσας ἐσιτεῖτο .
καὶ πάντων μὲν τῶν πολυτελῶν ἀπείχετο :
ὅσα δὲ εὐτελέστατα καὶ τοῖς πενεστάτοις τῶν στρατιωτῶν εὐμαρῆ , τούτοις ἐχρῆτο 0 .
συστρατιώτης τε ὑπ αὐτῶν μᾶλλον ἢ βασιλεὺς καλούμενος χαίρειν προσεποιεῖτο 0 .
τὰ πλεῖστά τε αὐτοῖς συνώδευε περιπατῶν , σπανίως ὀχήματος ἢ ἵππου ἐπιβαίνων , τά τε ὅπλα βαστάζων ἑαυτῷ .
ἔστι δ ὅτε καὶ τὰ τῶν στρατοπέδων σύμβολα , ἐπιμήκη ὄντα καὶ χρυσοῖς ἀναθήμασι πολλοῖς κεκοσμημένα , μόλις ὑπὸ τῶν γενναιοτάτων στρατιωτῶν φερόμενα ἐπιθεὶς τοῖς ὤμοις ἔφερεν αὐτός .
διὰ δὴ ταῦτα καὶ τὰ τούτοις ὅμοια ὡς στρατιωτικὸς ὑπ αὐτῶν ἐφιλεῖτο καὶ ὡς γενναῖος ἐθαυμάζετο 0 :
καὶ γὰρ ἦν θαύματος ἄξιον ἐν μικρῷ πάνυ τὸ μέγεθος σώματι γενναίων πόνων ἄσκησις τοσαύτη .
ἐπεὶ δὲ τὰ παρὰ τῷ Ἴστρῳ στρατόπεδα διῴκησε , κατῆλθέ τε εἰς Θρᾴκην Μακεδόσι γειτνιῶσαν , εὐθὺς Ἀλέξανδρος ἦν , καὶ τήν τε μνήμην αὐτοῦ παντοίως ἀνενεώσατο , εἰκόνας τε καὶ ἀνδριάντας ἐν πάσαις πόλεσιν ἀναστῆναι ἐκέλευσε , τήν τε Ῥώμην ἐπλήρωσεν ἀνδριάντων καὶ εἰκόνων , ἐν τῷ Καπετωλίῳ καὶ ἐν ἄλλοις ἱεροῖς , τῆς πρὸς Ἀλέξανδρον συναφείας .
ἔσθ ὅπου δὲ καὶ χλεύης εἴδομεν ἀξίας εἰκόνας , ἐν γραφαῖς ἑνὸς σώματος ὑπὸ περιφερείᾳ κεφαλῆς μιᾶς ὄψεις ἡμιτόμους δύο , Ἀλεξάνδρου τε καὶ Ἀντωνίνου 0 .
προῄει δὲ αὐτὸς ἐν Μακεδονικῷ σχήματι , καυσίαν τε ἐπὶ τὴν κεφαλὴν φέρων καὶ κρηπῖδας ὑποδούμενος .
ἐπιλεξάμενός τε νεανίας καὶ στρατεύσας Μακεδονικὴν ἐκάλει φάλαγγα , τούς τε ἡγουμένους αὐτῆς φέρειν τὰ τῶν ἐκείνου στρατηγῶν ὀνόματα .
ἀπό τε Σπάρτης μεταπεμψάμενος νεανίας Λακωνικὸν καὶ Πιτανάτην λόχον ἐκάλει .
ταῦτα δὲ ποιήσας , τά τε ἐν ταῖς πόλεσι διοικήσας ὡς ἐνεδέχετο , ἠπείχθη ἐς Πέργαμον τῆς Ἀσίας , χρήσασθαι βουλόμενος θεραπείαις τοῦ Ἀσκληπιοῦ .
ἀφικόμενος δὴ ἐκεῖ , καὶ ἐς ὅσον ἤθελε τῶν ὀνειράτων ἐμφορηθείς , ἧκεν ἐς Ἴλιον .
ἐπελθὼν δὲ πάντα τὰ τῆς πόλεως λείψανα , ἧκεν ἐπὶ τὸν Ἀχιλλέως τάφον , στεφάνοις τε κοσμήσας καὶ ἄνθεσι πολυτελῶς πάλιν Ἀχιλλέα ἐμιμεῖτο .
ζητῶν τε καὶ Πάτροκλόν τινα ἐποίησέ τι τοιοῦτον .
ἦν αὐτῷ τις τῶν ἀπελευθέρων φίλτατος , Φῆστος μὲν ὄνομα , τῆς δὲ βασιλείου μνήμης προεστώς .
οὗτος ὄντος αὐτοῦ ἐν Ἰλίῳ ἐτελεύτησεν , ὡς μέν τινες ἔλεγον , φαρμάκῳ ἀναιρεθεὶς ἵν ὡς Πάτροκλος ταφῇ , ὡς δὲ ἕτεροι ἔφασκον , νόσῳ διαφθαρείς 0 .
τούτου κομισθῆναι κελεύει τὸν νέκυν , ξύλων τε πολλῶν ἀθροισθῆναι πυράν :
ἐπιθείς τε αὐτὸν ἐν μέσῳ καὶ παντοδαπὰ ζῷα κατασφάξας ὑφῆψέ τε , καὶ φιάλην λαβὼν σπένδων τε τοῖς ἀνέμοις εὔχετο .
πάνυ τε ὢν ψιλοκόρσης , πλόκαμον ἐπιθεῖναι τῷ πυρὶ ζητῶν ἐγελᾶτο :
πλὴν ὧν εἶχε τριχῶν ἀπεκείρατο .
ἐπῄνει δὲ καὶ στρατηγῶν μάλιστα Σύλλαν τε τὸν Ῥωμαῖον καὶ Ἀννίβαν τὸν Λίβυν , ἀνδριάντας τε αὐτῶν καὶ εἰκόνας ἀνέστησεν .
ἀπάρας δὲ τῆς Ἰλίου διά τε τῆς ἄλλης Ἀσίας καὶ Βιθυνίας τῶν τε λοιπῶν ἐθνῶν , κ ἀκεῖσε διοικήσας τὰ πρακτέα , ἐς τὴν Ἀντιόχειαν ἀφίκετο .
ἐκεῖ τε ὑποδεχθεὶς πολυτελῶς καὶ διατρίψας χρόνου τινὸς ἐπὶ τὴν Ἀλεξάνδρειαν ἐστέλλετο , πρόφασιν μὲν ποιούμενος ποθεῖν τὴν ἐπ Ἀλεξάνδρῳ κτισθεῖσαν πόλιν , καὶ τῷ θεῷ χρήσασθαι ὃν ἐκεῖνοι σέβουσιν ἐξαιρέτως :
δύο γὰρ ταῦτα ὑπερβαλλόντως προσεποιεῖτο , τήν τε τοῦ θεοῦ θρησκείαν καὶ τὴν τοῦ ἥρωος μνήμην .
ἑκατόμβας τε οὖν κελεύει παρασκευασθῆναι ἐναγισμούς τε παντοδαπούς .
ὡς δὲ διηγγέλη τῷ τῶν Ἀλεξανδρέων πλήθει , φύσει μὲν ὄντι τὰς γνώμας κουφοτάτῳ καὶ ἐπὶ τοῖς βραχυτάτοις ῥᾷστα κινουμένῳ , τότε δ ἐξεπτόηντο τὴν τοῦ βασιλέως σπουδήν τε καὶ εὔνοιαν πυνθανόμενοι .
ὑποδοχὴ δὲ παρεσκευάζετο οἵαν μηδενὶ πώποτε βασιλεῖ γενέσθαι φασί :
πάσης τε γὰρ μούσης ὄργανα πανταχοῦ διακείμενα ποικίλον ἦχον εἰργάζετο , ἀρωμάτων τε παντοδαπῶν καὶ θυμιαμάτων ἀτμίδες εὐωδίαν παρεῖχον ταῖς εἰσόδοις , δᾳδουχίαις τε καὶ ἀνθέων βολαῖς ἐτίμων τὸν βασιλέα .
ὡς δὲ εἰσήλασεν ἐς τὴν πόλιν σὺν παντὶ τῷ στρατῷ πρῶτον μὲν ἐς τὸν νεὼν ἀνελθὼν πολλὰς ἑκατόμβας κατέθυσε λιβάνῳ τε τοὺς βωμοὺς ἐσώρευσεν , ἐκεῖθεν δ ἐλθὼν ἐς τὸ Ἀλεξάνδρου μνῆμα , τήν τε χλαμύδα ἣν ἔφερεν ἁλουργῆ , δακτυλίους τε οὓς εἶχε λίθων τιμίων , ζωστῆράς τε καὶ εἴ τι πολυτελὲς ἔφερε , περιελὼν ἑαυτοῦ ἐπέθηκε τῇ ἐκείνου σορῷ .
ἃ δὴ ὁρῶν ὁ δῆμος ὑπερέχαιρε , παννυχίζων τε καὶ ἑορτάζων , οὐκ εἰδὼς τὴν τοῦ βασιλέως λανθάνουσαν γνώμην :
ταῦτα γὰρ πάντα ἐκεῖνος ὑπεκρίνατο βουλόμενος τὸ πλῆθος αὐτῶν διαφθεῖραι .
ἡ δ αἰτία τοῦ λανθάνοντος μίσους τοιάδε τις ἦν :
ἀπηγγέλλετο αὐτῷ διατρίβοντι ἐπὶ τῆς Ῥώμης ἔτι , καὶ τοῦ ἀδελφοῦ περιόντος καὶ μετὰ τὸν ἐκείνου φόνον , ὅτι ἄρα εἶεν πολλὰ ἐς αὐτὸν ἀποσκώψαντες .
πεφύκασι δέ πως εἶναι φιλοσκώμμονες καὶ λέγειν εὐστόχως ὑπογραφὰς ἢ παιδιάς , ἀπορριπτοῦντες ἐς τοὺς ὑπερέχοντας πολλὰ χαρίεντα μὲν αὐτοῖς δοκοῦντα , λυπηρὰ δὲ τοῖς σκωφθεῖσι 0 :
τῶν γὰρ τοιούτων κνίζει μάλιστα ὅσα ἐλέγχει τῶν ἁμαρτημάτων τὴν ἀλήθειαν .
πολλὰ τοίνυν ἐκείνων αὐτὸν σκωψάντων ἔς τε τὴν τοῦ ἀδελφοῦ ἀναίρεσιν , καὶ τὴν πρεσβῦτιν Ἰοκάστην καλούντων , ἐκεῖνον δὲ χλευαζόντων ὅτι δὴ μικρὸς ὢν Ἀλέξανδρον καὶ Ἀχιλλέα γενναιοτάτους καὶ μεγίστους ἥρωας ἐμιμεῖτο , τοιαῦτά τινα παίζειν αὐτῶν δοκούντων , ὀλέθρια καὶ ἐπίβουλα κατ αὐτῶν σκέψασθαι τὸν Ἀντωνῖνον ἠνάγκασαν , φύσει ὄντα ὀργίλον καὶ φονικόν .
συμπανηγυρίσας τοίνυν αὐτοῖς καὶ συνεορτάσας , ὡς εἶδε πᾶσαν τὴν πόλιν πλήθους μεγίστου πεπληρωμένην τῶν ἀπὸ πάσης περὶ αὐτὴν χώρας ἐκεῖ συνελθόντων , διὰ προγράμματος πᾶσαν τὴν νεολαίαν ἔς τι πεδίον κελεύει συνελθεῖν , φήσας ἐς τὴν Ἀλεξάνδρου τιμὴν φάλαγγα βούλεσθαι συστήσασθαι , ὥσπερ Μακεδονικὴν καὶ Σπαρτιᾶτιν , οὕτω καὶ τοῦ ἥρωος ἐπωνύμους 0 .
κελεύει δὴ στιχηδὸν τοὺς νεανίας πάντας διαστῆναι , ὡς ἂν ἐπελθὼν ἕκαστον ἴδῃ πῶς τε ἡλικίας ἔχοι καὶ μεγέθους σώματος καὶ εὐεξίας ἐς στρατείαν ἐπιτηδείου .
ταύταις αὐτοῦ ταῖς ὑποσχέσεσι πιστεύσαντες οἱ νεανίαι πάντες , ἐοικότα τε ἐλπίσαντες διὰ τὴν προϋπάρξασαν παῤ αὐτοῦ ἐς τὴν πόλιν τιμήν , συνῆλθον ἅμα γονεῦσί τε καὶ ἀδελφοῖς συνηδομένοις αὐτῶν ταῖς ἐλπίσιν .
ὁ δ Ἀντωνῖνος διεστῶτας αὐτοὺς ἐπιών , ἑκάστου ἐφαπτόμενος καὶ ἄλλου ἄλλο λέγων ἐγκώμιον παρῄει , ἔστ αὐτοὺς οὔ τε τι ὁρῶντας οὔ τε προσδοκῶντας τὸ στρατιωτικὸν πᾶν ἐκυκλώσατο .
ὡς δὲ ἐτεκμήρατο ἤδη αὐτοὺς εἶναι ἐντὸς τῶν ὅπλων περιειλημμένους καὶ ὥσπερ ἐν δικτύοις σεσαγηνευμένους , ἐπελθὼν πάντας αὐτὸς μὲν ὑπεξέρχεται μεθ ἧς εἶχε φρουρᾶς περὶ ἑαυτόν , ὑφ ἑνὶ δὲ σημείῳ προσπεσόντες πανταχόθεν οἱ στρατιῶται τὴν ἐν μέσῳ πᾶσαν νεολαίαν , καὶ εἴ τινες ἄλλως παρῆσαν , παντὶ τρόπῳ φόνων ἀναιροῦσιν , ὡπλισμένοι τε ἀόπλους καὶ πανταχόθεν περιειληφότες .
τῶν δὲ στρατιωτῶν οἳ μὲν ἐφόνευον ἔξωθεν , οἳ δ ὤρυττον ὀρύγματα μέγιστα ἕλκοντές τε τοὺς πίπτοντας ἐνέβαλλον , πληροῦντες σωμάτων :
καὶ τὴν γῆν ἐπιχέοντες μέγιστον ἤγειρον ταχέως πολυάνδριον .
πολλοί τε καὶ ἡμιθνῆτες εἱλκύσθησαν , ἔτι τε ἄτρωτοι συνεχώσθησαν .
ἀλλὰ μὴν καὶ τῶν στρατιωτῶν οὐκ ὀλίγοι προσαπώλοντο :
ὅσοι γὰρ ἔτι ἐμπνέοντες καὶ δυνάμεως μετρίως ἔχοντες συνωθοῦντο , περιπλεκόμενοι συγκαθεῖλκον αὐτούς .
τοσοῦτος δὲ ἐγένετο φόνος ὡς ῥείθροις αἵματος διὰ τοῦ πεδίου τάς τε ἐκβολὰς τοῦ Νείλου μεγίστας οὔσας τόν τε περὶ τὴν πόλιν αἰγιαλὸν πάντα φοινιχθῆναι .
τοιαῦτα δὴ ἐργασάμενος τὴν πόλιν , ἀπάρας ἐς Ἀντιόχειαν ἀφίκετο .
ἐπιθυμήσας δὲ μετ οὐ πολὺ Παρθικὸς κληθῆναι καὶ Ῥωμαίοις ἐπιστεῖλαι ὡς χειρωσάμενος τοὺς κατὰ τὴν ἀνατολὴν βαρβάρους , καίτοι γε οὔσης εἰρήνης βαθείας , μηχανᾶται τοιόνδε τι .
ἐπιστέλλει τῷ βασιλεῖ Παρθυαίων ʽἈρτάβανος δ ἦν ὄνομα αὐτᾦ , πέμπει τε πρεσβείαν καὶ δῶρα πάσης ὕλης τε πολυτελοῦς καὶ τέχνης ποικίλης .
τὰ δὲ γράμματα ἔλεγεν ὅτι δὴ βούλεται ἀγαγέσθαι αὐτοῦ τὴν θυγατέρα πρὸς γάμον :
ἁρμόζειν δὲ αὐτῷ , βασιλεῖ τε καὶ βασιλέως υἱῷ , μὴ ἰδιώτου τινὸς καὶ εὐτελοῦς γαμβρῷ γενέσθαι , ἀγαγέσθαι δὲ βασιλίδα τε καὶ μεγάλου βασιλέως θυγατέρα .
δύο δὲ ταύτας ἀρχὰς εἶναι μεγίστας , τήν τε Ῥωμαίων καὶ τὴν Παρθυαίων 0 :
ἃς συναχθείσας κατ ἐπιγαμίαν , μηκέτι ποταμῷ διωρισμένας , μίαν ποιήσειν ἀρχὴν ἀνανταγώνιστον 0 :
τὰ γὰρ λοιπὰ ἔθνη βάρβαρα , ὅσα μὴ ὑπὸ ταῖς τούτων βασιλείαις , εὐάλωτα ἔσεσθαι αὐτοῖς , κατὰ ἔθνη καὶ κατὰ συστήματα ἀρχόμενα 0 .
εἶναι δὲ Ῥωμαίοις μὲν πεζὸν στρατὸν καὶ τὴν διὰ δοράτων συστάδην μάχην ἀνανταγώνιστον , Παρθυαίοις δὲ ἵππον τε πολλὴν καὶ τὴν διὰ τόξων εὔστοχον ἐμπειρίαν 0 .
ταῦτα δὴ συνελθόντα , πάντων τε οἷς πόλεμος κατορθοῦται συμπνεόντων , ῥᾳδίως αὐτοὺς ὑφ ἑνὶ διαδήματι βασιλεύσειν πάσης οἰκουμένης .
τά τε παῤ ἐκείνοις φυόμενα ἀρώματα ἢ θαυμαζόμενα ὑφάσματα ἢ παρὰ Ῥωμαίοις μεταλλευόμενα ἢ διὰ τέχνην ἐπαινούμενα μηκέτι μόλις καὶ σπανίζοντα λανθάνοντά τε δἰ ἐμπόρων κομισθήσεσθαι , μιᾶς δὲ γῆς οὔσης καὶ μιᾶς ἐξουσίας κοινὴν καὶ ἀκώλυτον ἀμφοτέροις τὴν ἀπόλαυσιν ἔσεσθαι .
τοιούτοις αὐτοῦ γράμμασιν ἐντυχὼν ὁ Παρθυαῖος τὰ μὲν πρῶτα ἀντέλεγε , φάσκων οὐχ ἁρμόζειν Ῥωμαίῳ γάμον βάρβαρον .
τίνα γὰρ ἔσεσθαι συμφωνίαν ἐν αὐτοῖς , μή τε τῆς ἀλλήλων φωνῆς συνιεῖσιν , ἔν τε διαίτῃ καὶ σκευῇ διαφέρουσιν ἀλλήλων ;
εἶναι δὲ παρὰ Ῥωμαίοις εὐπατρίδας πολλούς , ὧν τινὸς ἐπιλέξασθαι δύναιτ ἂν θυγατέρα , παρά τε αὑτῷ Ἀρσακίδας 0 :
καὶ μὴ δεῖν μηδέτερον γένος νοθεύεσθαι 0 .
τὰ μὲν οὖν πρῶτα τοιαῦτά τινα ἐπιστέλλων παρῃτεῖτο :
ἐγκειμένου δὲ τοῦ Ἀντωνίνου , δώροις τε πολλοῖς καὶ ὅρκοις τὴν πρὸς τὸν γάμον σπουδήν τε καὶ εὔνοιαν πιστουμένου , πείθεται ὁ βάρβαρος , καὶ δώσειν τε ὑπισχνεῖται , καλεῖ τε γαμβρὸν ἐσόμενον .
διαδραμούσης δὲ τῆς φήμης οἱ μὲν βάρβαροι εὐτρέπιζον πάντα ἐς τὴν ὑποδοχὴν τοῦ Ῥωμαίων βασιλέως , ἔχαιρόν τε εἰρήνης αἰωνίου ἐλπίδι :
ὁ δ Ἀντωνῖνος διαβὰς τοὺς ποταμοὺς ἀκωλύτως , εἰσελάσας ἐς τὴν Παρθυαίων γῆν ὡς ἰδίαν ἤδη , πανταχοῦ θυσιῶν αὐτῷ προσαγομένων βωμῶν τε ἐστεμμένων , ἀρωμάτων καὶ θυμιαμάτων παντοίων προσφερομένων , χαίρειν τοῖς γινομένοις ὑπὸ τῶν βαρβάρων προσεποιεῖτο .
ὡς δὲ προχωρήσας τό τε πλεῖστον τῆς ὁδοιπορίας ἀνύσας ἤδη τοῖς βασιλείοις τοῦ Ἀρταβάνου ἐπλησίαζεν , οὐκ ἀναμείνας ὁ Ἀρτάβανος ὑπήντετο αὐτῷ ἐν τῷ πρὸ τῆς πόλεως πεδίῳ , δεξιούμενος νυμφίον μὲν τῆς θυγατρὸς γαμβρὸν δὲ αὑτοῦ .
πᾶν δὲ τὸ πλῆθος τῶν βαρβάρων ἄνθεσι τοῖς ἐπιχωρίοις κατεστεμμένον , ἐσθῆτί τε χρυσῷ καὶ βαφαῖς διαφόροις πεποικιλμένῃ κεκοσμημένον , ἑώρταζε , πρός τε αὐλοὺς καὶ σύριγγας τυμπάνων τε ἤχους ἐσκίρτων εὐρύθμως :
χαίρουσι γὰρ τοιαύτην τινὰ ὄρχησιν κινούμενοι , ἐπὰν οἴνου πλείονος ἐμφορηθῶσιν .
ὡς δὲ πᾶν συνῆλθε τὸ πλῆθος , τῶν τε ἵππων ἀπέβησαν , φαρέτρας τε καὶ τόξα ἀποθέμενοι περὶ σπονδὰς καὶ κύλικας εἶχον .
πλεῖστον δὲ πλῆθος τῶν βαρβάρων ἤθροιστο , καὶ ὡς ἔτυχεν ἀτάκτως εἱστήκεσαν , οὐδὲν μὲν ἄτοπον προσδοκῶντες , σπεύδων δὲ ἕκαστος ἰδεῖν τὸν νυμφίον .
τότε ὑφ ἑνὶ συνθήματι κελεύει ὁ Ἀντωνῖνος τῷ ἰδίῳ στρατῷ ἐπιδραμεῖν καὶ φονεύειν τοὺς βαρβάρους .
ἐκπλαγέντες δὲ τῷ πράγματι , παιόμενοί τε καὶ τιτρωσκόμενοι ἐτράποντο .
αὐτός τε Ἀρτάβανος ἁρπαγεὶς ὑπὸ τῶν περὶ αὐτὸν δορυφόρων ἵππῳ τε ἐπιτεθεὶς ἀπέδρα μόλις μετ ὀλίγων .
τὸ δὲ λοιπὸν πλῆθος ἐκόπτετο τῶν βαρβάρων οὔ τε τοὺς ἵππους ἐχόντων , οἷς χρῶνται μάλιστα ʽἀποβεβηκότες γὰρ εἱστήκεσαν , ἐκείνους ἀνέντες νέμεσθαἰ , οὔ τε δρόμῳ χρήσασθαι δυναμένων πρὸς φυγήν , ἐμποδιζούσης αὐτοὺς τῆς περὶ τοῖς ποσὶ χαύνου ἐσθῆτος .
φαρέτρας δὲ καὶ τόξα οὐκ εἶχον :
τί γὰρ ἔχρῃζον αὐτῶν πρὸς γάμους ;
πολὺν δὲ ἐργασάμενος ὁ Ἀντωνῖνος φόνον τῶν βαρβάρων , λείαν τε καὶ αἰχμαλώτους παμπληθεῖς συλλαβών , ἀπῄει μηδενὸς αὐτῷ ἀνθεστῶτος , κώμας τε καὶ πόλεις ἐμπιπράς , δοὺς ἐξουσίαν τοῖς στρατιώταις ἁρπάζειν τε ἕκαστον ὃ δύναται καὶ ὃ βούλεται αὐτὸς κτήσασθαι .
τοιούτῳ μὲν δὴ πάθει ἐχρήσαντο οἱ βάρβαροι οὐ προσδοκηθέντι :
ὁ δὲ Ἀντωνῖνος ἐπὶ πολὺ τῆς Παρθυαίων γῆς ἐλάσας , ἤδη καὶ τῶν στρατιωτῶν κεκμηκότων ἐν αὐτῷ τῷ ἁρπάζειν καὶ φονεύειν , ἐπανῆλθεν ἐς τὴν Μεσοποταμίαν .
ἐκεῖ δὲ γενόμενος ἐπιστέλλει τῇ τε συγκλήτῳ καὶ τῷ Ῥωμαίων δήμῳ πᾶσαν ἀνατολὴν κεχειρῶσθαι καὶ τῆς ἐπέκεινα βασιλείας πάντας αὐτῷ παρακεχωρηκέναι .
ἡ δὲ σύγκλητος , οὐκ ἀγνοοῦντες μὲν τὰ πεπραγμένα ʽλαθεῖν γὰρ ἔργα βασιλέως ἀδύνατον , πλὴν δέει καὶ κολακείᾳ ψηφίζονται αὐτῷ πάσας τιμὰς ἐπινικίους .
διέτριβε δὲ μετὰ ταῦτα ἐν τῇ Μεσοποταμίᾳ ὁ Ἀντωνῖνος , ἡνιοχείαις σχολάζων καὶ θηρία παντοδαπὰ ἀναιρῶν .
ἦσαν δὲ αὐτῷ ἐπάρχοντες τοῦ στρατοπέδου δύο , ὃ μὲν πρεσβύτης πάνυ , τὰ μὲν ἄλλα ἰδιώτης καὶ πολιτικῶν πραγμάτων ἀπείρως ἔχων , στρατιωτικὸς δὲ γεγενῆσθαι δοκῶν :
ἀδ̔ ? 0 ?
έντος ὄνομα αὐτῷ :
ὁ δὲ ἕτερος Μακρῖνος μὲν ἐκαλεῖτο , τῶν δὲ ἐν ἀγορᾷ οὐκ ἀπείρως εἶχε , καὶ μάλιστα νόμων ἐπιστήμης .
ἐς τοῦτον οὖν ὡς μὴ στρατιωτικὸν μη δὲ γενναῖον δημοσίᾳ πολλάκις ἀπέσκωπτε , καὶ μέχρις αἰσχρᾶς βλασφημίας 0 :
ἐπεὶ γὰρ ἤκουεν αὐτὸν καὶ διαίτῃ ἐλευθερίῳ χρώμενον καὶ τὰ φαῦλα καὶ ἀπερριμμένα τῶν ἐδεσμάτων καὶ ποτῶν μυσαττόμενον , οἷς ὡς στρατιωτικὸς δὴ ὁ Ἀντωνῖνος ἔχαιρε , χλαμύδιον ἤ τινα ἄλλην ἐσθῆτα ἀμφιεσάμενον ἀστειοτέραν ἐς ἀνανδρίαν καὶ θήλειαν νόσον διέβαλλεν , ἀεί τε ἀποκτενεῖν ἠπείλει .
ἅπερ οὐ φέρων ὁ Μακρῖνος πάνυ ἤσχαλλε .
συνέβη δέ τι καὶ τοιοῦτον :
ἔδει γὰρ ἄρα τέλος λαβεῖν τὸν Ἀντωνίνου βίον .
περιεργότατος γὰρ ὢν οὐ μόνον τὰ ἀνθρώπων πάντα εἰδέναι ἤθελεν , ἀλλὰ καὶ τὰ θεῖά τε καὶ δαιμόνια πολυπραγμονεῖν .
ἀεί τε πάντας ὑπώπτευεν ὡς ἐπιβουλεύοντας , χρηστηρίων τε πάντων ἐνεφορεῖτο , τούς τε πανταχόθεν μάγους καὶ ἀστρονόμους τε καὶ θύτας μετεπέμπετο :
καὶ οὐδεὶς αὐτὸν ἐλάνθανε τῶν τὴν γοητείαν ταύτην ὑπισχνουμένων .
ὑποπτεύων δ αὐτοὺς ὡς οὐ τ ἀληθῆ αὐτῷ ἀλλὰ πρὸς κολακείαν θεσπίζοντας , ἐπιστέλλει Ματερνιανῷ τινί , τότε πάσας ὑπ αὐτοῦ ἐν Ῥώμῃ πράξεις ἐγκεχειρισμένῳ , πιστοτάτῳ εἶναι δοκοῦντι φίλων καὶ μόνῳ κοινωνῷ τῶν ἀπορρήτων 0 :
κελεύει δὲ αὐτῷ μάγων τοὺς ἀρίστους ζητήσαντι νεκυίᾳ τε χρησαμένῳ μαθεῖν περὶ τοῦ τέλους τοῦ βίου αὐτοῦ , καὶ μή τις ἄρα ἐπιβουλεύοι τῇ ἀρχῇ .
ὁ δὲ Ματερνιανὸς χρησάμενος ἀδεῶς τοῖς ὑπὸ τοῦ βασιλέως κελευσθεῖσιν , εἴ τε ὄντως αὐτῷ δαιμόνων ταῦτα θεσπισάντων εἴ τε ἄλλως συσκευαζόμενος τὸν Μακρῖνον , ἐπιστέλλει τῷ Ἀντωνίνῳ ἐπιβουλεύειν τῇ ἀρχῇ τὸν Μακρῖνον καὶ δεῖν αὐτὸν ἀποσκευάσασθαι 0 1 .
ταῦτα τὰ γράμματα ἀποσημηνάμενος μετὰ καὶ ἑτέρων ἐπιστολῶν κατὰ τὸ ἔθος δίδωσι τοῖς διακομίζουσιν , οὐκ εἰδόσιν ἃ φέρουσι .
τῷ δὲ συνήθει τάχει τῆς ὁδοιπορίας ἐκεῖνοι χρησάμενοι ἐφίστανται τῷ Ἀντωνίνῳ , ἤδη τε σκευὴν ἡνιόχου ἀνειληφότι καὶ τοῦ ἅρματος ἐπιβαίνοντι προσκομίζουσι πάντα τὸν σύνδεσμον τῶν ἐπιστολῶν , ἐν αἷς ἦν καὶ τὰ κατὰ Μακρίνου γράμματα .
ὁ δ Ἀντωνῖνος τὴν ὁρμὴν ἤδη καὶ τὴν γνώμην περὶ τὴν ἱπποδρομίαν ἔχων , κελεύει τῷ Μακρίνῳ ἀποστάντι καὶ ἰδιάσαντι ἐντυχεῖν τοῖς γράμμασι , καὶ εἴ τι ἐπεῖγον εἴη , δηλῶσαι αὐτῷ , εἰ δὲ μή , τὰ ἐξ ἔθους αὐτὸν διοικῆσαι ὡς ἔπαρχον 0 1 .
πολλάκις δὲ τοῦτο κελεύειν ἦν σύνηθες αὐτῷ .
καὶ ὃ μὲν ταῦτα προστάξας εἴχετο τοῦ προκειμένου :
ὁ δὲ Μακρῖνος καθ αὑτὸν γενόμενος τάς τε ἄλλας ἐπιλύεται ἐπιστολάς , περιτυχὼν δὲ καὶ τῇ καθ αὑτοῦ θανατηφόρῳ ὁρᾷ προῦπτον κίνδυνον ἐπικείμενον .
εἰδώς τε τοῦ Ἀντωνίνου τὸν θυμὸν καὶ τὸ φονικὸν ἐπὶ τοιοῖσδε γράμμασι , καὶ πρόφασιν αὐτῷ εὔλογον ὑπάρξουσαν , τὴν μὲν ἐπιστολὴν ὑφαιρεῖται , περὶ δὲ τῶν λοιπῶν ἀπαγγέλλει ὡς εἶεν συνήθεις .
φοβηθεὶς δὲ μὴ καὶ δεύτερον ταῦτα ὁ Ματερνιανὸς ἐπιστείλῃ , δρᾶσαί τι μᾶλλον ἠθέλησεν ἢ ἀναμείνας παθεῖν 0 .
τολμᾷ δή τι τοιοῦτον .
ἦν τις ἑκατοντάρχης , Μαρτιάλιος δὲ ὄνομα αὐτῷ , τῶν σωματοφυλάκων τῶν Ἀντωνίνου , ἀεὶ παρεπόμενος αὐτῷ 0 .
τούτου τὸν ἀδελφὸν πρὸ ὀλίγων ἡμερῶν ἀνῃρήκει διαβληθέντα μὲν οὐκ ἐλεγχθέντα δέ :
αὐτῷ τε τῷ Μαρτιαλίῳ ἐνύβρισεν , ἄνανδρον αὐτὸν καὶ ἀγεννῆ καλῶν καὶ Μακρίνου φίλον .
τοῦτον ἐπιστάμενος ὁ Μακρῖνος ἀλγοῦντά τε σφοδρῶς ἐπὶ τῇ τοῦ ἀδελφοῦ ἀναιρέσει , μὴ φέροντά τε τὰς ἐς αὑτὸν ὕβρεις , μεταπέμπεται ʽἐθάρρει δὲ αὐτῷ θεραπεύοντί τε αὐτὸν ἄνωθεν καὶ πολλὰ ὑπ αὐτοῦ εὐεργετηθέντἰ , πείθει τε καιρὸν ἐπιτήδειον παραφυλάξαντα ἐπιβουλεῦσαι τῷ Ἀντωνίνῳ .
ὃ δὲ ταῖς τε ὑποσχέσεσι τοῦ Μακρίνου ἀναπεισθείς , μισῶν τε ἄλλως καὶ τιμωρῆσαι θέλων τῷ ἀδελφῷ , πάντα ποιήσειν ἀσμένως ὑπισχνεῖται καιρὸν ἐπιτήδειον εὑρών .
συνέβη δὲ μετ οὐ πολὺ τῆς σκέψεως ταύτης θελῆσαι τὸν Ἀντωνῖνον , διατρίβοντα ἐν Κάρραις τῆς Μεσοποταμίας , προελθεῖν τῆς βασιλείας ἀπελθεῖν τε ἐς τὸν νεὼν τῆς σελήνης , ἣν μάλιστα οἱ ἐπιχώριοι σέβουσιν .
ἀφειστήκει δὲ τῆς πόλεως ὁ νεὼς πολύ , ὡς ὁδοιπορίας χρῄζειν .
σὺν ἱππεῦσιν οὖν ὀλίγοις , ἵνα δὴ μὴ πάντα τὸν στρατὸν σκύλῃ , τὴν ὁδοιπορίαν ἐποιεῖτο , ὡς δὴ θύσας τῇ θεῷ ἐπανέλθοι .
κατὰ δὲ τὴν μέσην ὁδὸν ἐπειχθεὶς ὑπὸ τῆς γαστρός , ἀποστῆναί τε πάντας κελεύσας , ἀνεχώρει σὺν ἑνὶ ὑπηρέτῃ ἀποσκευασόμενος τὰ ἐνοχλοῦντα .
πάντες τοίνυν ἀπεστράφησαν καὶ ὡς πορρωτάτω ἀπῄεσαν , τιμὴν καὶ αἰδῶ τῷ γινομένῳ νέμοντες .